EkBass/fiwiki-20250220-pages-articles huggingface dataset:
Kersantti Wessman

Kersantti Wessman oli porilainen rock-yhtye. Se toimi vuosien 1988–1993 välisenä aikana. Yhtyeen ainoaksi pitkäsoitoksi jäi EMI-levy-yhtiön julkaisema Täysillä!. Kersantti Wessman ehti julkaista uransa aikana neljä singleä. Yhtyeestä Matti Natri jatkaa edelleen soittamista Kaukokaipuu-orkesterissa ja sessiomuusikkona (basso ja rummut). Veikko Lehtiranta on soittanut muun muassa Jussi Hakulisen yhtyeissä. == Kokoonpano == * Jari Wessman – laulu * Kai Wessman – koskettimet ja taustalaulu * Jari Österlund – kitara ja taustalaulu * Pasi Järvelin – basso * Matti Natri – rummut * Veikko Lehtiranta – rummut ja taustalaulu == Julkaisut == === Albumit === * Täysillä! (1991) === Singlet === * "Kellon toisella puolella / Kaupungin viimeinen neitsyt" (1989) * "Aprillipäivä / Yö" (1991) * "Täysillä / Hunajaa" (1991) * "Parasta aikaa / Kaiken aikaa" (1993) Luokka:Suomalaiset rockyhtyeet Luokka:Porin musiikki
Veikko, Tette ja Jykke

Veikko, Tette ja Jykke (Jo, Zette et Jocko) on belgialaisen Hergén piirtämä sarjakuva, jonka pääosissa ovat insinööri Legrandin lapset Veikko ja Tette Legrand sekä heidän lemmikkiapinansa Jykke. Sarja alkoi ilmestyä katolisessa Coeurs Vaillants -viikkolehdessä vuonna 1936 ja seikkaillut koottiin myöhemmin viideksi albumiksi, jotka julkaistiin vuosina 1951–1957. Lisäksi on julkaisematon ja keskeneräinen kuudes tarina, jonka tekivät Hergén sijasta käsikirjoittaja Greg ja piirtäjä Bob de Moor Hergén hylkäämään Tintti- käsikirjoituksen Tintin et le Thermozéro pohjalta.S. Santikko: Veikon ja Teten kovat koettelemukset. Kvaak.fi 17.10.2008. Viitattu 3.11.2013. Vuonna 2008 ilmestyi suomenkielinen Veikko, Tette ja Jykke -kokoelma-albumi, joka sisältää kaikki viisi albumia. Veikko, Tette ja Jykke ovat nähtävissä vanhojen Tintti- albumien takakannessa muiden hahmojen joukossa. ==Albumit== * Herra Pumpun testamentti (Le testament de M. Pump) Herra Pumpun, omalaatuisen miljardöörin, testamentissa määrätään 10 000 dollaria ensimmäiselle, joka rakentaa Pariisista New Yorkiin 1000 km/h lentävän lentokoneen. Insinööri Legrand suunnittelee H.22 Stratonef -lentokoneen. Veikko, Tette ja Jykke pelastavat koneen sabotaasiyritykseltä nousemalla ilmaan. Keskellä yötä he eivät voi laskeutua vaarantamatta konettaan, joten heidän on jatkettava lentoa. * Matkalla New Yorkiin (Destination New York) Tarina Herra Pumpun testamentti jatkuu. Matkallaan New Yorkiin Veikko, Tette ja Jykke tekevät pakkolaskun autiolle saarelle ja jatkavat sieltä matkaansa pohjoiselle napa-alueelle. He taistelevat lumimyrskyssä voittaakseen perinnön. * Kobralaakso (La Vallee des Cobras) Kun lumipallo osuu maharadžaan, Veikko, Tette ja Jykke joutuvat seikkailuun, joka vie heidät Alpeilta kobrien valtaamaan laaksoon Himalajalle. * "Manitoba" ei vastaa (Le "Manitoba" ne repond plus) Merirosvot ryöstävät Atlantin kauppalaivoja. Veikko, Tette ja Jykke eksyvät soutuveneellä ja joutuvat merirosvojen pelastamiksi. Rosvot vievät heidät salaiseen vedenalaiseen tukikohtaansa, missä he kohtaavat ilkeän professorin. * Karamakon purkaus (L'Eruption du Karamako) Tarina "Manitoba" ei vastaa saa jatkoa. Veikko, Tette ja Jykke pakenevat merirosvojen vedenalaisesta salatukikohdasta amfibiotankilla aavikkosaarelle, missä kannibaalit laittavat heidät pataan. Jykke tulee väliin ja alkuasukkaat antautuvat. Sillä välin merirosvot jatkavat karkulaisten etsimistä. ==Lähteet== == Aiheesta muualla == * Hergén ja Tintin kotisivut. * Reijo Valta: Veikko, Tette ja Jykke: Kaikki seikkailut. Pois työpöydältä 8.11.2008. * Markku Reunanen: Veikko, Tette ja Jykke: Kaikki seikkailut. V2.fi 30.1.2009. Luokka:Belgialainen sarjakuva Luokka:Sarjakuva-albumisarjat Luokka:Sarjakuvahahmot
Krementšuk

Krementšuk (, ) on tärkeä teollisuuskaupunki ja Krementšukin piirin hallintokeskus Pultavan alueella Ukrainassa Dneprin rannalla. Sen asukasluku on noin 225 000 henkilöä. Kaupunki on mahdollisesti perustettu vuonna 1571. Kaupunki on Ukrainan tärkeimpiä rautateiden risteysasemia ja siellä sijaitsee myös jokisatama. Troll1.jpg|Talvinen katunäkymä. Залізничний вокзал (Кременчук) 01.jpg|Krementšukin rautatieasema. Кременчуцький річковий вокзал.JPG|Krementšukin jokiliikenneterminaali. ==Lähteet== ==Aiheesta muualla== Luokka:Krementšukin piiri Luokka:Pultavan alueen kaupungit
Andri Vorobei

Andri Vorobei (, s. 29. marraskuuta 1978 Donetsk, Ukraina) on ukrainalainen jalkapalloilija, joka pelasi hyökkääjänä. Vorobei oli Ukrainan pääsarjan paras maalintekijä 21 maalillaan kaudella 2000–2001. FK Šah’tar Donetskin pääsarjajoukkueessa vuodesta 1997 vuoteen 2007 pelannut Vorobei teki joukkueelleen 219 ottelussa 80 maalia. Vorobei solmi 17. kesäkuuta 2007 kolmivuotisen sopimuksen FK Dnipro Dnipropetrovskin kanssa ja siellä hän oli 14. heinäkuuta 2008 mennessä tehnyt seitsemän maalia 26 ottelussa. Vorobei on pelannut Ukrainan maajoukkueessa 65 ottelua, joissa hän on tehnyt yhdeksän maalia (tilanne 27. helmikuuta 2009). Hän oli mukana maansa edustusjoukkueessa MM-kisoissa 2006, joissa hän pääsi vaihtopelaajana kentälle kolmessa ottelussa sekä pelasi neljännesvälierässä Sveitsiä vastaan avauskokoonpanossa. == Lähteet == == Aiheesta muualla == Luokka:Ukrainalaiset jalkapalloilijat Luokka:Vuonna 1978 syntyneet Luokka:Elävät henkilöt
Falcão

Falcão tai Falcao voi tarkoittaa seuraavia tunnettuja henkilöitä: * Alessandro Rosa Vieira, pelaajanimeltään Falcão (s. 1977), brasilialainen futsalpelaaja * Élson Falcão da Silva (s. 1981), brasilialainen jalkapalloilija * Esquiva Falcão Florentino (s. 1989), brasilialainen ammattilaisnyrkkeilijä * José Francisco Falcão de Barros (s. 1965), brasilialainen katolinen piispa * José Freire Falcão (1925–2021), brasilialainen kardinaali * Paulo Falcão (s. 1953), brasilialainen jalkapalloilija ja valmentaja * Radamel Falcao García (s. 1986), kolumbialainen jalkapalloilija * Yamaguchi Falcão (s. 1987), brasilialainen nyrkkeilijä
Leônidas

Leônidas da Silva (6. syyskuuta 1913 Rio de Janeiro – 24. tammikuuta 2004 Cotia, São Paulon osavaltio) oli brasilialainen jalkapalloilija. Lempinimillä ”Musta timantti” ja ”Kumimies” tunnettu Leônidas aloitti palloilu-uransa São Cristóvão FC:ssä. Tehtyään kaksi maalia debyyttiottelussaan Brasilian jalkapallomaajoukkueessa, Leônidas siirtyi uruguaylaiseen Peñaroliin vuonna 1933. Vuotta myöhemmin hän kuitenkin palasi kotimaahansa Vasco da Gama -seuraan, jota auttoi voittamaan Rio de Janeiron osavaltion mestaruuden. Kautta aikojen toisten MM-kisojen 1934 jälkeen hän siirtyi Botafogoon ja voitti toisen Rio de Janeiron osavaltiomestaruuden vuonna 1935. Vuodet 1936–1941 hän pelasi Flamengossa, jossa saavutti jälleen Rio de Janeiron mestaruuden vuonna 1939. Hän joutui taistelemaan myös ennakkoluuloja vastaan, hän oli yksi ensimmäisistä mustista pelaajista silloin elitistisessä Flamengossa. Vuonna 1942 Leônidas siirtyi São Pauloon, jossa pelasi lopettamiseensa 1950 asti. 1953 hänestä tuli joukkueen valmentaja, kunnes siirtyi radiotoimittajaksi ja myöhemmin huonekalukauppiaaksi. Leônidasta on pidetty ”saksipotkun” keksijänä. Hän itse antoi kunnian kuitenkin maanmiehelleen Petronilho de Britolle ja sanoi vain parantaneensa sitä. Leônidas kuoli vuonna 2004 sairastettuaan Alzheimerin tautia vuodesta 1974. Hänet on haudattu Cemiterio da Paz -hautausmaalle São Pauloon. == Vuoden 1938 maailmanmestaruuskilpailut == Leônidas oli vuoden 1938 MM-kisojen paras maalintekijä seitsemällä maalillaan. Ottelussa Puolaa vastaan (jonka Brasilia voitti 6–5) hän teki kolme maalia. Osan pelistä Leônidas pelasi avojaloin. Brasilian valmentaja Ademar Pimenta päätti antaa tähtihyökkääjänsä levätä välieräottelussa Italiaa vastaan. Tämä osoittautui virheeksi, sillä Italia voitti ottelun 2–1. == Lähteet == == Aiheesta muualla == * Artikkeli Futebol- sivustolla (Internet Archive) Luokka:Brasilialaiset jalkapalloilijat Luokka:Vuonna 1913 syntyneet Luokka:Vuonna 2004 kuolleet
Näkemiin vaan, muru!

Näkemiin vaan, muru! (Auf Wiedersehen, Pet) on brittiläinen draamakomedia. Se kertoo seitsemän englantilaisen rakennustyöläisen arjesta ja elämästä. Sarjan päähenkilöitä ovat Neville, Dennis, Oz, Barry, Wayne, Bomber ja Moxey. Sarjan ensimmäiset Saksan Düsseldorfiin sijoittuvat 13 jaksoa esitettiin vuonna 1983. Myöhemmin vuonna 1986 sarjalle tehtiin 13 jatko-osaa, joissa seikkailtiin ensin Englannin maaseudulla ja myöhemmin Espanjan aurinkorannoilla. Vuonna 2002 tehtiin kuusi uutta jaksoa, joissa purettiin jättimäinen kuljetussilta Middlesbroughista ja rakennettiin uudelleen Arizonaan. Vuonna 2004 kuusi uutta jaksoa sijoittuivat Kuubaan, jossa Neville toimi myös salaisena agenttina. Hieman myöhemmin samana vuonna tehtiin vielä kaksi tunnin mittaista jaksoa, joissa ryhmä seikkaili Thaimaassa. Näihin aikoihin Bomberin näyttelijä Pat Roach kuoli syöpään. Suomen televisiossa sarjaa on esitetty 1980-luvulta alkaen useaan otteeseen Yle TV2 - ja MTV Max -kanavilla. ==Sarjan päähenkilöt== * Neville Hope (Kevin Whately, s. 1951) Kotoisin Newcastlesta. Usein huolissaan ties mistä asiasta. Sarjan alussa naimisissa Brendan kanssa. Meni naimisiin nuorena. Ammatti: muurari. * Dennis Longridge Patterson (Tim Healy, s. 1952) Kotoisin Newcastlesta. Joukon isä- ja johtohahmo. Sarjan alussa naimisissa Veran kanssa, kaksi lasta. Ammatti: muurari. * Leonard Jeffrey "Oz" Osbourne (Jimmy Nail, s. 1954) Kotoisin Newcastlesta. Karkeakäytöksinen, perso oluelle ja altis rettelöille. Sarjan alussa naimisissa Marjorien kanssa, yksi lapsi. Ammatti: muurari. * Barry Spencer Taylor (Timothy Spall, s. 1957) Kotoisin West Midlandsin alueelta. Tylsä ja arka, kuitenkin joukon sivistynein. Pyrkii organisoimaan asioita, ja selittää asioita pitkän kaavan kautta, usein muiden kyllästymiseen asti. Ammatti: sähkömies * Wayne Winston Norris (Gary Holton, s. 1952 – k. 1985) Kotoisin Lontoosta. Itsevarma ja tyylitietoinen naistenmies. Ammatti: puuseppä. * Brian "Bomber" Busbridge (Pat Roach, s. 1937 – k. 2004) Kotoisin West Countryn alueelta. Naimisissa Patsyn kanssa, viisi lasta. 195 cm pitkä, isokokoinen ja tatuoitu, kuitenkin leppoisa luonne. Ammatti: muurari. * Albert Arthur Moxey (Christopher Fairbank, s. 1953) Ainoa hahmo, joka ei esiinny sarjan ensimmäisessä osassa. Kotoisin Liverpoolista. Huonoihoinen ja änkytysongelmainen, hieman erikoinen. Ammatti: rappaaja. ==Aiheesta muualla== *Sarjan kotisivut *BBC: Auf Wiedersehen, Pet *Internet Movie Database: Auf Wiedersehen, Pet Luokka:Brittikomediat Luokka:Seulonnan keskeiset artikkelit Luokka:1980-luvun televisiosarjat Luokka:1990-luvun brittiläiset komediasarjat Luokka:1990-luvun draamakomediasarjat Luokka:2000-vuosikymmenen brittiläiset draamakomediasarjat Luokka:2010-luvun brittiläiset draamakomediasarjat Luokka:BBC:n televisio-ohjelmat Luokka:ITV:n televisio-ohjelmat
Lompakko

Lompakko on rahojen säilyttämiseen tarkoitettu pieni, taitettava kotelo. Lompakko valmistetaan tyypillisesti nahasta tai kankaasta. Lompakossa kannetaan usein myös pankki- ja luottokortteja, ajokorttia ja muita vastaavia kortteja. Lompakossa on kolikoille useimmiten oma tasku. Lompakko keksittiin jo 1600 -luvulla heti paperirahan keksimisen jälkeen. Seuraava mullistus lompakoissa tapahtui 1950-luvulla kun luottokortit otettiin käyttöön. Rannelompakko (rannekukkaro) on ranteeseen pujotettava, yleensä vetoketjullinen kukkaro. ==Katso myös== *Kukkaro Luokka:Kannettavat asusteet Luokka:Yksityisyys
Tarja Tallqvist

Tarja Tallqvist (o.s. Tainio, s. 18. tammikuuta 1944 Joensuu) on suomalainen hoitotyöaktivistina tunnetuksi tullut tv-ohjaaja, toimittaja, dokumentaristi ja poliitikko. Tallqvist on Espoon kaupunginvaltuutettu, ja toimi Suomen Kristillisdemokraattien kansanedustajana vuodesta 2007 vuoteen 2011. Tällöin Tallqvist oli eduskunnan naisverkoston puheenjohtaja, jäsenenä Työelämä- ja tasa-arvovaliokunnassa, sekä Ympäristövaliokunnassa. ETYJissä Tallqvist oli varajäsen. Espoolaisen Tallqvistin tavoite oli kerätä Internetissä syksyyn 2006 mennessä miljoona nimeä vanhusten hoitajien työoloja ja omaishoitajia koskevaan adressiin. Nimiä kertyi lopulta runsaat 405 000, ja vetoomus luovutettiin 29. marraskuuta 2006 valtiovarainministeri Eero Heinäluomalle. Dokumenttien kysynnän hiivuttua Tallqvist opiskeli lähihoitajaksi ja on työskennellyt muun muassa kodinhoidossa, palvelutalossa sekä dementiakodissa. Kerrottuaan kolumnissaan TEHY:n lehdessä millaista on vanhustenkodinhoidon arki, Helsingin kaupungin virkamiehet ilmoittivat, että Tallqvist ei enää saa tehdä Helsingin kaupungille töitä. Tallqvist oli kertonut, että hoitajalla oli enimmillään 15 minuuttia per kotikäynti. Tarja Tallqvist oli ensimmäinen uusi kansanedustaja 2007, joka teki lakialoitteen (27. huhtikuuta 2007). Tämä lakialoite oli Laki vanhusten, vammaisten ja psyykkisesti sairaiden kanssa työskentelevien rikostaustan selvittämisestä ja laki rikosrekisterilain 6 §:n muuttamisesta (LA 30/2007 vp). Tallqvist otti Helsingin Sanomien vaalikoneessa sekä perheen sisäiseen että täyteen adoptio-oikeuteen myönteisen kannan ainoana Kristillisdemokraattien kansanedustajana. Helsingin Sanomien vaalikoneessa Tallqvist perusteli myönteistä kantaansa näin: ”Lapsen onnellisuus on se tärkein. Jos hän saa rakkautta kaikki on hyvin.” Tallqvist äänesti ydinvoimalupien myöntämistä vastaan vuonna 2010. Toukokuussa 2011 Tallqvist ilmoitti eronneensa Kristillisdemokraattisesta puolueesta ja liittyvänsä SDP:hen. == Saavutukset == Tallqvist on saanut lukuisia palkintoja dokumenteistaan ja elämäntyöstään: *Vuoden paras dokumenttisarja: Hopeinen kolmio (MTV3, 1990) *Vuoden paras dokumenttisarja: Telvis-kunniakirja (1990) *Valtion tiedonjulkistamispalkinto: Elämää Suomessa (YLE 1, 1997) *Syöväntorjuntatyön ansiomitali (1998) *Suomen Mielenterveysseuran mitali dokumenteista ja tietoiskuista mielenterveystyön hyväksi (1999) *Vuoden Teko. ET-lehti (2006) *Vuoden Lyyti. UNIONI, naisasialiitto Suomessa ry (2006) *Yhteiskunnallinen teko 2006. Helsingin sosialidemokraatit ry. == Julkaisut == * * ==Lähteet== == Aiheesta muualla == * Luokka:Espoon kaupunginvaltuutetut Luokka:Kansanedustajat Luokka:Suomen Kristillisdemokraattien poliitikot Luokka:Suomen Sosialidemokraattisen Puolueen poliitikot Luokka:Uudenmaan vaalipiiri Luokka:Suomalaiset televisio-ohjaajat Luokka:Suomalaiset dokumenttiohjaajat Luokka:Suomalaiset toimittajat Luokka:Vuonna 1944 syntyneet Luokka:Elävät henkilöt
James Lipton

James Lipton (19. syyskuuta 1926 Detroit, Michigan – 2. maaliskuuta 2020 New York, New York) oli yhdysvaltalainen käsikirjoittaja ja runoilija sekä Tähdet kertovat (Inside the Actors Studio) -televisiosarjan tuottaja, käsikirjoittaja ja isäntä. Hän asui New Yorkissa. Lipton aloitti uransa näyttelijänä ja esitti radiosarja The Lone Rangerissa nimihenkilön veljenpoikaa 1940-luvulla ennen kuin hän alkoi kirjoittaa käsikirjoituksia saippuaoopperoihin. Hän näytteli useissa Broadway-näytelmissä ennen kuin siirtyi käsikirjoittajaksi. Tähdet kertovat alkoi näyttelijäoppilaita varten tehdystä videolle nauhoitetusta seminaarisaarjasta: Sitä alettiin esittää Bravo-kanavalla vuonna 1994. Lipton juonsi sitä vuoteen 2018 asti, ja haastatteli vuosien varrella yli 300 tähteä, joiden joukossa olivat Al Pacino, Gwyneth Paltrow, Glenn Close, Morgan Freeman ja Hugh Grant. Sarja oli 21 kertaa Emmy-ehdokkaana. Lipton tunnettiin kattavasta haastattelutekniikastaan. Hän teki vaikutuksen vieraisiinsa rakkaudellaan taiteenalaa ja heidän työtään kohtaan. Esikuvanaan hän piti ranskalaista Bernard Pivot'ta, jonka kulttuuriohjelmista hän lainasi kysymyksiä kuten mikä on suosikkisanasi tai mitä muuta työtä olisit voinut tehdä. Lipton kuoli virtsarakon syöpään 93-vuotiaana kotonaan New Yorkissa 2. maaliskuuta 2020. ==Lähteet== ==Aiheesta muualla== * BRAVO – biografia * James Liptonin muistokirjoitus Helsingin Sanomissa Luokka:Yhdysvaltalaiset radionäyttelijät Luokka:Yhdysvaltalaiset käsikirjoittajat Luokka:Yhdysvaltalaiset runoilijat Luokka:Yhdysvaltalaiset televisiotuottajat Luokka:Vuonna 1926 syntyneet Luokka:Vuonna 2020 kuolleet
Mark Eaton (koripalloilija)

Mark E. Eaton (24. tammikuuta 1957 Westminster, Kalifornia – 28. toukokuuta 2021 Summit county, Utah) oli yhdysvaltalainen koripalloilija. Hän pelasi vuodet 1982–1993 NBA-seura Utah Jazzissa, ja lopetti ammattilaisuransa syyskuussa 1994. Mark Eaton tunnettiin suuresta koostaan, 224 senttiä ja 132 kiloa. Eaton kuoli polkupyöräonnettomuudessa toukokuussa 2021. == Lähteet == Luokka:Yhdysvaltalaiset koripalloilijat Luokka:Liikenneonnettomuudessa kuolleet Luokka:Vuonna 1957 syntyneet Luokka:Vuonna 2021 kuolleet
Cortes

Cortes, Cortés tai Cortès voi tarkoittaa ainakin seuraavia: *cortes, useiden parlamenttien nimi Espanjassa ja Portugalissa **cortes, historiallinen säätyedustuslaitos Espanjassa ja Portugalissa **Cádizin cortes, Cádizin kaupungissa vuosina 1810–1813 toiminut Espanjan kansalliskokous **Cortes Generales, nykyinen Espanjan parlamentti **cortes, eräiden Espanjan autonomisten alueiden paikallisparlamenttien nimi paikannimiä *Cortes, kunta Navarrassa Espanjassa *Cortes de Aragón, kunta Aragoniassa Espanjassa *Cortes, kunta Boholin saarella Filippiineillä *Cortes, kunta Surigao del Surin provinssissa Filipiineillä *Cortês, kaupunki Brasiliassa *Cortés, Hondurasin hallinnollinen alue sukunimenä *Agustín Cortés Soriano (s. 1957), espanjalainen katolinen piispa *Davi Cortes da Silva (s. 1963), brasilialainen jalkapalloilija *David Cortés (s. 1979), espanjalainen jalkapalloilija *Hernán Cortés (1485–1547), espanjalainen konkistadori *Joaquín Cortés (s. 1969), espanjalainen flamencotanssija *Juan Donoso Cortés (1809–1853), espanjalainen kirjailija ja poliitikko *Luis Albeiro Cortés Rendón (1952–2022), kolumbialainen katolinen piispa *Mirella Cortès (s. 1958), katalonialainen poliitikko *Montse Cortés (s. 1972), espanjalainen flamencolaulaja *Ramiro Cortés (s. 1931), uruguaylainen koripalloilija.
Vartiokylän linnavuori

Vartiokylän linnavuori sijaitsee Helsingin Vartiokylässä, Vartioharjun alueella. Kyseessä on vanha mäen laelle varustettu puolustusvarustus eli linnavuori. Noin 30 metriä korkean mäen rinteillä näkyy edelleen puisten rintavarustusten kivisiä perustuksia. Linnavuori on pääkaupunkiseudun keskeisimpiä muistomerkkejä Helsingin kaupungin perustamista edeltävältä ajalta. Radiohiiliajoitukset ja kaivauslöydöt kesällä 2002 todistavat selvästi, että Vartiovuoren linna on rakennettu keskiajalla eli 1200- tai 1300-luvulla. Linnan löydettyjen jäännösten rakentaminen on radiohiiliajoitusten mukaan ajoitettavissa noin vuosiin 1240–1330, jolloin sillä olisi ajallinen yhteys Birger-jaarlin tekemään toiseen ristiretkeen, joka on mahdollisesti tehty vuosina 1238–1239, ja sen seurauksena tapahtuneeseen ruotsalaisten saapumiseen Itä-Uudellemaalle. Löytöjen vähäisestä lukumäärästä on päätelty, että linna on kuitenkin ollut aktiivisessa käytössä vain lyhyen aikaa. Nuorimmat mahdolliset hiiliajoitukset ja 1300-luvulle ajoittuvat esinelöydöt tukevat tulkintaa, että linna olisi rakennettu vasta kuningas Albrekt Mecklenburgilaisen hallituskaudella (1364–1389). Ajoituksen perusteella Vartiokylän linnavuori on ehdokas Wartholmin linnaksi, mutta todennäköisyyttä vähentävät linnan muinaislinnamaiset rakenteet, vaatimattomuus sekä sijainti aivan voutikunnan länsireunassa. Käyttöaikanaan keskiajalla linnavuori on ollut verrattain hyvin varusteltu. Sitä ovat suojanneet vuoren eteläpuolella kolminkertaiset ja lännessä ja pohjoisessa ainakin kaksinkertaiset kiviperusteiset varustukset. Linnan laelta on löytynyt myös rakennuksen jäänteitä liesineen. Suurin osa valleista on kuitenkin aikojen kuluessa hävitetty. Tämän kaltaisia useampia kehävalleja ei yleensä käytetty suomalaisissa linnavuorissa. Niille on nähty yhtymäkohtia ruotsalaisiin muinaislinnoihin, kuten esimerkiksi Vestmanlandissa sijaitsevat Odensvin Stålbergetiin ja "Skofsta skansiin". Ensimmäisen maailmansodan aikana venäläiset rakensivat linnavuoren rinteille ampumahautoja ja tuliasemia osana Helsingin linnoitusjärjestelmää. ==Kansanperinnettä linnasta== Paikallisen tarinan mukaan linnan perusti viikinkipäällikkö Helsing, jonka veljet Sibbe ja Borg perustivat omat linnansa Sipooseen ja Porvooseen. Tarinalla ei ole mitään todellisuuspohjaa, vaan se on humoristinen alluusio lähikuntien nimistä. ==Lähteet== * Salonen, Juha: Mäkilinna varjelee Puotilan kylärauhaa, Helsingin Sanomat, A11, 27.7.2007 === Viitteet === == Aiheesta muualla == *Helsingin kaupunginmuseo - Vartiokylän linnavuori *Vartiokylän keskiaikainen linna hävitti historiansa: kuka sen rakensi, milloin ja mihin se katosi? Yle 2018 Luokka:Suomen muinaislinnat Luokka:Suomen linnat Luokka:Helsingin historia Luokka:Vartioharju Luokka:Museovirasto
Mark Eaton

Mark Eaton voi tarkoittaa ainakin seuraavia henkilöitä: * Mark Eaton (1957–2021), yhdysvaltalainen koripalloilija * Mark Eaton (s. 1977), yhdysvaltalainen jääkiekkoilija.
Hiirenhäntälepakot

Hiirenhäntälepakot (Rhinopomatidae) on lepakkoheimo, johon kuuluu vain yksi suku, Rhinopoma. Hiirenhäntälepakoihin kuuluu vain neljä lajia, jotka elävät kuivilla ja puolikuivilla alueilla Pohjois-Afrikassa ja Etelä-Aasiassa. Nämä lepakot ovat saaneet nimensä pitkästä hännästään, joka on lähes kokonaan ilman lentopoimua. Hiirenhäntälepakot ovat harmaanruskeita. Kasvot ja vatsan takaosa ovat karvattomia. Kooltaan heimon lajit ovat 5–9 senttimetriä ilman häntää, joka on 4–8 senttimetriä pitkä, ja painoltaan eläimet ovat 6–14 grammaa. Hiirenhäntälepakot käyttävät ravinnokseen hyönteisiä. Ne asuvat kuivilla tai puolikuivilla ja puuttomilla alueilla. Päivät ne nukkuvat luolissa, kivien koloissa ja rakennuksissa. Niitä on tavattu Egyptissä jopa pyramideista. Hiirenhäntälepakot muodostavat muutaman tuhannen yksilön yhdyskuntia, jotka ovat jakautuneet pienempiin ryhmiin. == Lähteet ==
Ensio Miettinen

Ensio Miettinen (20. joulukuuta 1929 Helsinki – 8. joulukuuta 2010 Helsinki) oli suomalainen teollisuusmies ja yritys- ja yhteiskuntafilosofi. Miettinen perusti Ensto-yhtiöt vuonna 1958. Hän toimi Ensto-konsernin toimitusjohtajana vuoteen 1978 ja hallituksen jäsenenä vuoteen 2008 saakka. Valtakunnallisen yrittäjäpalkinnon Miettinen sai vuonna 1982, ja myöhemmin 1990-luvulla hän sai myös tekniikan kunniatohtorin arvon Helsingin Teknillisestä Korkeakoulusta. Ensio Miettinen tunnettiin myös kulttuurin vaalijana ja tukijana. Vuonna 2006 hän lahjoitti 100 000 euron summan Porvoon Taidetehtaan säätiölle, jota hän oli myös perustamassa sekä tukemassa 25 000 markan alkupääomalla vuonna 1987. == Ensio Miettisen julkaisut == * * * * * * * * * == Lähteet == Luokka:Suomalaiset liikemiehet Luokka:Suomalaiset filosofit Luokka:Suomalaiset tietokirjailijat Luokka:Vuonna 1929 syntyneet Luokka:Vuonna 2010 kuolleet
Brujería

Brujería on meksikolainen death metal/grindcore -yhtye. == Jäsenet == * Juan Brujo (John Lepe) – laulu * Pinche Peach – laulu * Fantasma – laulu * Hongo (Shane Embury) – kitara * El Cynico (Jeffrey Walker) – basso * Angelito (Tony Laureano) – rummut === Entiset jäsenet === * Asesino (Dino Cazares) – kitara, basso * Hongo Jr. (Nicholas Barker) – rummut * Guero Sin Fe (Billy Gould) – basso, kitarat * Greñudo (Raymond Herrera) – rummut * Cristo De Pisto – kitara * Marijuano Machete (Control Machete DJ) – taustalaulu, DJ * Pititis – taustalaulu == Diskografia == === Albumit === * * * * * === EP:t === * * * === Kokoelma-albumit === * * * === Singlet === * ”El Patron” (1994) * ”Debilator” (2008) * ”California über Aztlan” (2010) * ”Ángel Chilango” (2014) * ”Viva Presidente Trump!” (2016) * ”COVID-666” (2020) Luokka:Meksikolaiset death metal -yhtyeet Luokka:Meksikolaiset grindcoreyhtyeet Luokka:Yhdysvaltalaiset death metal -yhtyeet Luokka:Yhdysvaltalaiset grindcoreyhtyeet Luokka:Deathgrind-yhtyeet
Jeremy

Jeremy on grunge rock -yhtye Pearl Jamin single debyyttialbumilta Ten. Se oli Grammy-ehdokkaana parhaana rockkappaleena. Kappale löytyy myös Pearl Jamin kokoelmalevyltä Rearviewmirror: Greatest Hits 1991–2003. Kappale sai inspiraationsa sanomalehden pikku-uutisesta, joka kertoi 16-vuotiaan Jeremy- nimisen pojan itsemurhasta. Hän ampui itsensä high school -luokkansa edessä Richardsonissa, Texasissa tammikuun kahdeksannen päivän aamuna 1991. Tultuaan myöhässä tunnille ja saatuaan määräyksen hakea koulun toimistosta lupalappu Jeremy oli palannut revolverin kanssa. Hän käveli luokan eteen ja ilmoitti: ”Neiti, löysin sen mitä todella lähdin hakemaan.” Sen jälkeen hän asetti aseen piipun suuhunsa ja laukaisi ennen kuin kukaan ehti reagoida. == Lähteet == Luokka:Pearl Jamin kappaleet Luokka:Vuoden 1992 kappaleet
Vardenafiili

Vardenafiili on erektiohäiriölääke, joka kuuluu PDE5-estäjiin. Sitä myydään kauppanimellä Levitra. Vardenafiili on tablettimuotoinen lääke, joka ei aiheuta erektiota ilman seksuaalista kiihottumista. Vardenafiili on läheistä sukua sildenafiilille (Viagra), joka lienee parhaiten tunnettu erektiohäiriöiden hoidossa käytetty lääke. Vardenafiilin kemiallinen kaava on C23H32N6O4S, moolimassa 488,6 g/mol ja CAS-numero 224785-90-4. ==Vaikutusmekanismi ja farmakokinetiikka== Vardenafiili estää cGMP-spesifistä (syklinen guanosiinimonofosfaatti) tyypin 5 fosfodiesteraasia (PDE5), joka normaalisti estää cGMP:tä paisuvaiskudoksessa. cGMP:llä on paisuvaiskudoksessa verisuonia laajentava vaikutus. cGMP:n määrä paisuvaiskudoksessa kasvaa, kun seksuaalisen kiihottumisen myötä paisuvaiskudoksessa vapautuu typpioksidia (NO) parasympaattisen hermoston aktivoitumisen myötä. Typpioksidi sitoutuu guanylaatisyklaasientsyymin reseptoreihin, jolloin cGMP:n määrä kasvaa. Vardenafiili imeytyy nopeasti ja hyötyosuus on noin 15 %. Lääkkeen vaikutus alkaa n. puolessa tunnissa. Ruokailu hidastaa imeytymistä ja alentaa huippupitoisuutta. Ikääntyneillä pitoisuudet plasmassa ovat korkeampia. Vardenafiili metaboloituu pääasiassa maksassa sytokromi P450 3A4 -entsyymin vaikutuksesta, jonkin verran CYP 2C -entsyymin vaikutuksesta, puoliintumisaika on n. 4-5 tuntia. 3A4-entsyymiä inhiboivat lääkkeet, kuten erytromysiini ja ketokonatsoli, nostavat vardenafiilin plasmapitoisuuksia. Vardenafiili poistuu elimistöstä metaboliitteina enimmäkseen ulosteiden mukana. ==Annos ja vaikutus== Vardenafiilin annostus on 5, 10 tai 20 mg. Yleensä käyttö aloitetaan 10 milligramman annostuksella. Lääke otetaan 25-60 minuuttia ennen seksuaalista aktiviteettia. Lääke voidaan ottaa tyhjään mahaan. Suurin suositeltu annostiheys on kerran päivässä. ==Vasta-aiheet ja sivuvaikutukset== Vardenafiilia ei tule käyttää nitraattien tai amyylinitriitin yhteydessä. Lääkettä ei myöskään tule käyttää, jos on lääkkeelle allerginen, on vaikeita sydänvaivoja, on ollut äskettäin aivohalvaus tai sydäninfarkti, alhainen verenpaine tai tietty harvinainen perinnöllinen silmäsairaus (kuten retinitis pigmentosa). Yleisimmät sivuvaikutukset ovat päänsärky, ihon punoitus, huimaus, nenän tukkoisuus, vatsavaivat ja pahoinvointi. Jos lääke aiheuttaa yli neljä tuntia kestävän erektion, on otettava yhteys lääkäriin. ==Katso myös== *Paisuvaiskudos *Erektio *Sildenafiili *Tadalafiili ==Lähteet== == Aiheesta muualla == *Human Metabolome Database (HMDB): Vardenafil *KEGG: Vardenafil Luokka:Erektiohäiriölääkkeet
Soppela

Soppela on kylä noin 15 kilometriä Kemijärven keskustasta kaakkoon. Soppelan kylätoimikunta järjestää vuosittain muutamia tapahtumia. Soppelan kyläkoulu lakkautettiin vuonna 2010. ==Kirjallisuutta== *Kaisanlahti, Ilmo (toim.): Noijanselän rannalta : Soppelan kylän historiaa : henkilökuvia ja elämää. Omakustanne, 1995. *Simo Jarhi ja Helena Kantola:Soppelan historiikki Luokka:Kemijärven kylät Luokka:Lapin maakunnan entiset taajamat
Michael Rensing

Michael Rensing (s. 14. toukokuuta 1984 Lingen, Ala-Saksi, Saksa) on saksalainen jalkapallomaalivahti, joka edustaa Bundesliigassa pelaavaa Fortuna Düsseldorfia. Hänen aiempia seurojaan ovat Bayern München, FC Köln ja Bayer Leverkusen. Hän voitti Bayern Münchenin riveissä Saksan Bundesliigamestaruuden vuosina 2005, 2006, 2008 ja 2010. 190 senttimetriä pitkä Rensing on TuS Lingenin ja FC Bayern Münchenin kasvatti, joka siirtyi FC Bayern Müncheniin vuonna 2000 ja sai siirron ykkösjoukkueeseen vuonna 2003. Oliver Kahnin manttelinperijäksi kutsuttu Rensing pelasi ensimmäisen kerran Bundesliigassa helmikuussa 2004 pitäen maalinsa puhtaana Hamburger SV:tä vastaan pelatussa ottelussa. Rensing on pelannut Saksan alle 21-vuotiaiden maajoukkueessa 18 ottelua. Miesten maaotteluita Rensingillä ei ole. == Lähteet == Luokka:Saksalaiset jalkapallomaalivahdit Luokka:Vuonna 1984 syntyneet Luokka:Elävät henkilöt
Mohamed Kader

Mohamed Abdel Kader Coubadja Touré (s. 8. huhtikuuta 1979 Sokodé) on togolainen jalkapalloilija. == Ura == Kader aloitti jalkapallouransa kotimaassaan Togossa Etoile Filante de Lomessa. Vuonna 1998 hän siirtyi Italiaan Serie A -seura AC Parmaan. Parmassa hänen ottelunsa jäivät vähiin, koska joukkue lainasi Kaderia useisiin seuroihin Sveitsin, Italian ja Egyptin liigoihin. Kaudella 2002–2003 hän pelasi yhden parhaista kausistaan sveitsiläisessä Servette FC:ssä, jossa hän teki 19 maalia pelaamissaan 35:ssä ottelussa. Hänet palkittiin kauden päätteeksi parhaana ulkomailla pelaavana togolaisena pelaajana. Myöhemmin hän edusti muun muassa Ranskan Ligue 2:ssa pelannutta En Avant Guingampia. === Maajoukkueura === Maajoukkueessa Kader teki läpimurtonsa ratkaisemalla vuoden 1998 Afrikan maiden välisen turnauksen voiton Togolle, tekemällä voittomaalin ottelussa Ghanaa vastaan. Hän oli myös johdattamassa Togoa vuoden 2006 jalkapallon MM-kilpailuihin, jotka olivat Togon joukkueen ensimmäiset. Hän pelasi täyden ajan joukkueensa kaikissa kolmessa ottelussa ja teki sen kaikkien aikojen ensimmäisen MM-kisamaalin Etelä-Koreaa vastaan. == Lähteet == Luokka:Togolaiset jalkapalloilijat Luokka:Vuonna 1979 syntyneet Luokka:Elävät henkilöt
Kodi

Kodi (aiemmin Xbox Media Center, XBMC) on avoimen lähdekoodin mediasoitin- ohjelmisto. 1. elokuuta 2014 ilmoitettiin, että versiosta 14 alkaen XBMC tunnetaan nimellä Kodi. Ohjelmisto on alun perin kehitetty Xbox -pelikonsolille käytettäväksi, mutta tuki sille on poistettu myöhemmin. Ohjelmisto on nykyisin saataville useille alustoille kuten Linux, OS X, Windows, iOS ja Android. Ohjelmaa voidaan käyttää median toistamiseen kiintolevyltä, CD/DVD-levyltä tai verkon yli suoratoistoon. Toistettavat formaatit ovat muun muassa MPEG 1/2, DivX/XviD, WMV, WMA, RealMedia, QuickTime, MP3, FLAC, WavPack, AAC, JPEG, GIF, BMP ja h.264. Tekijänoikeusorganisaatiot ovat olleet huolissaan Kodista sille saatavien epävirallisten laajennuksien vuoksi, jota mahdollistavat suojauksien kiertämisen ja materiaalin levittämisen ilman lupaa. ==Lähteet== ==Aiheesta muualla== * Virallinen sivusto Luokka:Linux-ohjelmat Luokka:Vapaat ohjelmistot
Dudley Moore

Dudley Stuart John Moore (19. huhtikuuta 1935 Dagenham, Essex, Iso-Britannia – 27. maaliskuuta 2002 Plainfield, New Jersey, Yhdysvallat) oli englantilaissyntyinen koomikko ja näyttelijä. Hän oli naimisissa neljästi ja sai kaksi poikaa. Hänen vaimojaan olivat Nicole Rothschild, Brogan Lane, Tuesday Weld ja Suzy Kendall. Jokainen avioliitto päättyi eroon. Yksi Dudley Mooren tavaramerkeistä, josta hän ei aina jaksanut iloita, oli hänen suhteellinen lyhytkasvuisuutensa, 159 cm. Ennen 1960-luvun alkua, jolloin hänen elokuvauransa käynnistyi, hän opiskeli klassista pianonsoittoa. Moore sävelsi musiikin osaan elokuvistaan ja hän myös käsikirjoitti sekä valkokankaalle että televisiolle. Hänen kuuluisimmat elokuvansa olivat 10 – nainen kuin unelma (1979) ja Arthur (1981). Uran vikatikkejä saattoi olla kieltäytyminen pääosasta elokuvassa Splash (1984), joka Tom Hanksin tähdittämänä oli aikanaan melkoinen menestys. Moore kertoi syyskuussa 1999 julkisesti kärsivänsä progressiivisesta supranukleaarisesta halvauksesta. Hän kuoli sairautensa komplikaationa ilmenneeseen keuhkokuumeeseen maaliskuussa 2002. == Aiheesta muualla == * Luokka:Brittiläiset koomikot Luokka:Englantilaiset näyttelijät Luokka:Hollywood Walk of Fame Luokka:Grammy- palkinnon saajat Luokka:Vuonna 1935 syntyneet Luokka:Vuonna 2002 kuolleet
Red Bull Arena (Leipzig)

Red Bull Arena (entinen Zentralstadion) on jalkapallostadion Leipzigissa Saksassa. Se on Oberliga-seura FC Sachsen Leipzigin sekä Bundesliigassa pelaavan RB Leipzigin kotistadion ja osa Sportforum Leipzig -urheilukompleksia. Alkuperäinen stadion avattiin vuonna 1956, ja se oli 100 000 katsojapaikallaan Saksan suurin stadion. Vuonna 1997 ajan vaatimuksia täyttämätön jättistadion päätettiin korvata pienemmällä ja modernimmalla. Uusi 44 345 -paikkainen stadion valmistui neljän vuoden rakennustöiden jälkeen vuonna 2004 ja on suunniteltu pelkästään jalkapalloa varten. Selvästi pienempien mittasuhteiden vuoksi uusi stadion oli mahdollista rakentaa edeltäjänsä kenttäalueelle, ja osia vanhan stadionin katsomoista säilytettiinkin osana uutta maisemointiratkaisua. Vuonna 2010 Zentralstadionin nimeksi muutettiin Red Bull Arena ja siitä tuli energiajuomayhtiö Red Bullin omistaman RB Leipzigin kotikenttä. == 2006 jalkapallon maailmanmestaruuskilpailut == Zentralstadion oli yksi vuoden 2006 jalkapallon MM-kilpailuiden pelipaikoista, ja ainoa entisen Saksan demokraattisen tasavallan alueella sijaitseva. Siellä pelattiin neljä alkusarjan ottelua ja yksi ensimmäisen pudotuspelikierroksen ottelu. Stadionilla pelatut MM-ottelut: Päivämäärä Aika (CET) Kotijoukkue Tulos Vierasjoukkue Kierros Yleisömäärä 11\. kesäkuuta 2006 15.00 Serbia ja Montenegro 0-1 Alankomaat Lohko C 37 216 14\. kesäkuuta 2006 15.00 Espanja 4-0 Ukraina Lohko H 43 000 18\. kesäkuuta 2006 21.00 Ranska 1-1 Etelä-Korea Lohko G 43 000 21\. kesäkuuta 2006 16.00 Iran 1-1 Angola Lohko D 38 000 24\. kesäkuuta 2006 21.00 Argentiina 2-1 Meksiko Neljännesvälierät 43 000 == Lähteet == == Aiheesta muualla == Luokka:Saksan jalkapallostadionit Luokka:Saksin jalkapallo Luokka:Leipzigin rakennukset ja rakennelmat Luokka:Leipzigin urheilu
Edmílson

Edmílson José Gomes Morais eli Edmílson (s. 10. heinäkuuta 1976 Taquaritinga, Brasilia) on brasilialainen jalkapalloilija, joka pelasi kotimaansa lisäksi Ranskassa ja Espanjassa. Hänellä on myös Italian kansalaisuus. Edmílson pelasi keskuspuolustajana tai puolustavana keskikenttäpelaajana. Hän voitti maailmanmestaruuden vuonna 2002. == Ura == Edmílson aloitti ammattilaisuransa vuonna 1994 São Paulon joukkueessa. Hän edusti seuraa seitsemänä kautena, kunnes siirtyi kaudeksi 2000–2001 Ranskaan Lyonin riveihin. Edmílson murtautui heti joukkueen vakiokokoonpanoon, ja vuodet Ranskassa toivat hänelle menestystä. Hän voitti kolme maan sarjamestaruutta (2002, 2003, 2004), kaksi supercupia (2002, 2003) ja liigacupin (2001). Kaudeksi 2004–2005 Edmílson siirtyi espanjalaisseura Barcelonaan, jossa hän voitti kaksi sarjamestaruutta (2005, 2006), supercupin (2005) ja Mestarien liigan (2006). Edmílsonin sopimus Barcelonan kanssa päättyi kauteen 2007–2008, minkä jälkeen hän teki kaksivuotisen sopimuksen samassa sarjassa pelaavan Villarrealin kanssa.El Villarreal CF ficha a Edmilson Villarreal CF. Viitattu 23.5.2008. Sieltä hän siirtyi kotimaansa Palmeirasiin. Brasilian maajoukkueessa Edmílson debytoi heinäkuussa 2000 pelatussa ottelussa Paraguayta vastaan. Hän on pelannut 33 maaottelua ja tehnyt niissä yhden maalin. Edmílson oli mukana voittamassa maailmanmestaruutta vuoden 2002 MM-kisoissa pelaten kuusi ottelua ja tehden niissä yhden maalin mutta vuoden 2006 kisat, joihin hänet oli nimetty, jäivät häneltä väliin loukkaantumisen vuoksi. Hänen tilalleen joukkueeseen tuli Mineiro. == Lähteet == == Aiheesta muualla == * Edmílson Football Database -sivustolla Luokka:Brasilialaiset jalkapalloilijat Luokka:Jalkapallon maailmanmestarit Luokka:Vuonna 1976 syntyneet Luokka:Elävät henkilöt
Ian Hunter

thumb|Ian Hunter. Ian Hunter Patterson (s. 3. kesäkuuta 1939 Oswestry) on englantilainen muusikko, joka toimi vuosina 1969−1974 Mott the Hooplen laulusolistina. Hän on sen jälkeen ollut soolouralla. Hunter syntyi Oswestryssä mutta muutti vuonna 1966 Lontooseen. Hänen varhaisia yhtyeitään oli esimerkiksi northamptonilainen Hurricane Henry and the Shriekers, jota hän oli perustamassa vuonna 1963. Hunter erosi Mott the Hooplesta joulukuussa 1974. Hänen ensimmäinen soolosinglensä oli ”Once Bitten Twice Shy”. Sittemmin Hunter on toiminut tuottajana ja lauluntekijänä monille artisteille ja yhtyeille sekä julkaissut useita sooloalbumeja. Hän on kirjoittanut muun muassa Hanoi Rocks -yhtyeelle sanoituksia. Yhdessä Mott the Hoople -kitaristi Mick Ronsonin kanssa hän on tehnyt yhteistyötä muun muassa Ellen Foleyn ja Iron City Houserockersin levytyksillä. Hunter konsertoi Helsingin Kulttuuritalolla 8. toukokuuta 2010. == Kirjallisuutta == * Hunter, Ian: Diary of a Rock´n´Roll Star. St. Albans, 1974. 159 sivua. == Aiheesta muualla == * Viralliset sivut * Ian Hunter Allmusic.comissa Luokka:Brittiläiset kitaristit Luokka:Brittiläiset kosketinsoittajat Luokka:Englantilaiset rocklaulajat Luokka:Mott the Hooplen jäsenet Luokka:Vuonna 1939 syntyneet Luokka:Elävät henkilöt
Oliver Neuville

Oliver Neuville (s. 1. toukokuuta 1973, Locarno, Ticino, Sveitsi) on saksalais-sveitsiläinen entinen jalkapalloilija, joka pelasi pääsarjatasolla viimeksi Saksan Bundesliigassa Borussia Mönchengladbachissa. Neuville aloitti ammattilaisuransa sveitsiläisessä Servettessä vuonna 1992, jossa hän teki 91:ssä ottelussa 41 maalia. Vuonna 1996 hän siirtyi Espanjan liigaan, jossa hän pelasi vain yhden kauden CD Tenerifen joukkueessa. Tämän jälkeen hän siirtyi Saksaan, jossa hän on pelannut kolmessa eri joukkueessa. Ensin Hansa Rostockissa vuodet 1997–1999 ja tämän jälkeen Bayer 04 Leverkusenissa vuodet 1999–2004. Leverkusenissa hän pääsi pelaamaan Mestareiden liigan finaalissa ja Saksan Cupin finaalissa, joskaan hänen joukkueensa ei voittanut kumpaakaan. Bundesliigassa parhaaksi sijoitukseksi jäi toinen sija ja vuoden 2002 jalkapallon MM-kilpailuissa Saksa hävisi finaalissa Brasilialle, joten Neuvilleä voidaan pitää "ikuisena kakkosena". Neuville tunnetaan kuitenkin ahneena maalintekijänä. Neuville lopetti pelaajauransa 2010 Arminia Bielefeldin paidassa ja on sen jälkeen toiminut vuodesta 2013 alkaen Borussia Mönchengladbachin U19 joukkueen apuvalmentajana. Maajoukkuedebyyttinsä Saksan paidassa Neuville teki vuonna 1998 Maltaa vastaan. Hän teki pelaamissaan 69 maaottelussa kymmenen maalia. ==Seurat== *1992–1996 Servette FC Genève *1996–1997 CD Tenerife *1997–1999 Hansa Rostock *1999–2004 Bayer Leverkusen *2004–2010 Borussia Mönchengladbach *2010-2011 Arminia Bielefeld ==Saavutukset== *2. sija Mestareiden liigassa 2002 *2. sija Bundesliigassa 2000, 2002 *2. sija Maailmanmestaruuskilpailuissa 2002 *2. sija Saksan Cupissa 2002 ==Lähteet== ==Aiheesta muualla== *Leverkusen who's who *Football Database Luokka:Saksalaiset jalkapalloilijat Luokka:Saksanitalialaiset Luokka:Vuonna 1973 syntyneet Luokka:Elävät henkilöt
Fred (jalkapalloilija, 1983)

Frederico Chaves Guedes, joka tunnetaan paremmin nimellä Fred (s. 3. lokakuuta 1983 Teófilo Otoni, Minas Geraisin osavaltio, Brasilia) on brasilialainen jalkapalloilija, pelipaikaltaan hyökkääjä. Hän edustaa Fluminensea. Fredin hallussa on Brasilian jalkapallohistorian nopein maali. Hän teki maalin 3,17 sekunnin pelin jälkeen Vila Novaa vastaan pelatessaan América Mineirossa. Fred on pelannut Brasilian maajoukkueessa vuodesta 2005. Hän kuului joukkueen kokoonpanoon vuoden 2006 MM-kilpailuissa, vuosien 2007 ja 2011 Copa Américassa sekä vuoden 2013 Maanosaliittojen cupissa, jossa hän oli yhdessä Fernando Torresin kanssa kisojen paras maalintekijä viidellä osumallaan. == Saavutukset == Lyon * Ligue 1: 2006, 2007, 2008 * Ranskan cup: 2008 Fluminense * Campeonato Brasileiro Série A: 2010, 2012 * Campeonato Carioca: 2012 * Taça Guanabara: 2012 Maajoukkue * Copa América: 2007 == Lähteet == * http://www.fifa.com/worldcup/players/player=233952/index.html == Aiheesta muualla == * Fredin virallinen sivusto Luokka:Brasilialaiset jalkapalloilijat Luokka:Vuonna 1983 syntyneet Luokka:Elävät henkilöt
Venera 2

Venera 2 () oli Neuvostoliiton Venus-planeettaa tutkineen Venera- avaruusohjelman luotain. 963 kiloa painava luotain laukaistiin 12. marraskuuta 1965 Maan kiertoradalla sijainneelta Tyazheliy Sputnikilta kohti Venusta mukanaan TV- ja tutkimuslaitteistoa. 27. helmikuuta 1966 luotain ohitti Venuksen 24 000 kilometrin päästä ja asettui heliosentriselle kiertoradalle. Luotain kuitenkin lakkasi toimimasta ylikuumentumisen takia ennen kuin se pääsi tarpeeksi lähelle planeettaa, eikä se siten lähettänyt yhtään tietoa takaisin Maahan. ==Lähteet== Luokka:Venera (avaruusohjelma) Luokka:Vuoden 1965 avaruustoiminta
F-Zero GX

F-Zero GX on Amusent Visionin kehittämä ja Nintendon julkaisema ajopeli. Peli on julkaistu vuonna Nintendo GameCubelle. Pelin on kehittänyt Segan kehitysyksikkö Amusent Vision, jolle Nintendo antoi kehitysoikeudet. Amusent Vision on tullut tunnetuksi kehittämästään Super Monkey Ball -pelisarjasta, ja F-Zero GX toimiikin Super Monkey Ballin muunnellulla pelimoottorilla. Peli on F-Zero-pelisarjan neljäs osa. F-Zero AX on pelin kolikkopeliversio. == Pelaaminen == F-Zero GX on kuten muutkin sarjan osat futuristinen ajopeli; kilpailijat ajavat plasmalla kulkevia, jopa yli 2000 km/h nopeuteen yltäviä ilma-autoja intergalaktisessa Grand Prix -sarjassa. Radat muistuttavat suunnittelussaan ja kiemuroissaan vuoristoratoja. Ajoneuvojen nopeus tekee pelistä yhden maailman vaikeimmista videopeleistä, eikä pelin Story Mode ole poikkeus. == Vastaanotto == Peli on saanut GameSpotin arvostelussa arvosanaksi 8.6/10. == Lähteet == == Aiheesta muualla == * * * Viralliset kotisivut * F-Zero GX Nintendo Suomen kotisivuilla Luokka:Nintendo GameCube -pelit Luokka:Ajopelit Luokka:Vuoden 2003 videopelit Luokka:Kolikkopelit
Júlio César (jalkapalloilija, 1979)

Júlio César Soares de Espíndola, joka paremmin tunnetaan nimellä Júlio César (s. 3. syyskuuta 1979 Duque de Caxias, Rio de Janeiron osavaltio, Brasilia) on brasilialainen entinen jalkapallomaalivahti. ==Ura== Júlio César aloitti uransa Flamengossa, jossa hän pelasi kuusi vuotta. Talvella 2005 hän siirtyi Interiin ja lunasti nopeasti paikkansa ykkösmaalivahtina, mutta myöhemmin menetti paikkansa Francesco Toldolle, joka jo aiemmin oli joukkueen ykkösmaalivahti. Hän allekirjoitti neljän vuoden sopimuksen Queens Park Rangersin kanssa 29. elokuuta 2012. César jäi lontoolaisjoukkueessa kuitenkin statistin rooliin ja siirtyi lainalle Toronto FC:hen saadakseen peliaikaa tulevia MM-kisoja silmällä pitäen. MM-kisojen jälkeen César siirtyi Portugalin pääsarjan Benficaan kahden vuoden sopimuksella. Keväällä 2018 César palasi kasvattajaseuraansa Flamengoon, jossa hän lopetti uransa. ===Maajoukkueura=== Brasilian jalkapallomaajoukkueessa Júlio César pelasi ensimmäisen kerran 8. heinäkuuta 2004 Chileä vastaan. Vuoden 2006 MM-kisoissa hän oli Brasilian joukkueen varamaalivahti. Júlio César edusti Brasiliaa 87 maaottelussa, lopettaen maajoukkueuransa pettymykseen päättyneisiin MM-kotikisoihin. ==Saavutukset== ===Seurajoukkueessa=== *Mestarien liiga: 2010 *Italian mestaruus: 2006, 2007, 2008, 2009, 2010 *Italian cup: 2006, 2010, 2011 *Italian supercup: 2005, 2006, 2008 *Copa dos Campeões: 2001 *Taça Rio: 2000 *Taça Guanabara: 1999, 2001, 2004 *Campeonato Carioca: 1999, 2000, 2001, 2004 ===Maajoukkueessa=== *Maanosaliittojen cup: 2009 *Copa América: 2004 *Alle 17-vuotiaiden maailmanmestaruus: 1997 === Henkilökohtaiset === * Serie A:n paras maalivahti 2009 ==Yksityiselämä== Hän on naimisissa brasilialaisen näyttelijä/malli Suzana Wernerin kanssa, joka oli 1990-luvulla Ronaldon kihlattu. == Lähteet == * * === Viitteet === == Aiheesta muualla == Luokka:Brasilialaiset jalkapallomaalivahdit Luokka:Vuonna 1979 syntyneet Luokka:Elävät henkilöt
Ilmenau

Ilmenau on kaupunki Thüringenissä, Saksassa. Sen pinta-ala on 62,64 km² ja asukasluku 25 975 (2011). == Tunnettuja asukkaita == *Johann Wolfgang von Goethe *Fritz Sauckel *Andrea Henkel *André Lange == Ystävyyskaupungit == * Homburg (Saksa) * Wetzlar (Saksa) * Târgu Mureș (Romania) * Blue Ash (Yhdysvallat) ==Lähteet== == Aiheesta muualla == * Kaupungin verkkosivusto Luokka:Thüringenin kunnat Luokka:Saksan kaupungit
The Unseen

The Unseen on vuonna 1993 perustettu amerikkalainen punk-yhtye. Sen aikaisempi nimi oli The Extinct. == Jäsenet == * Mark Unseen - rummut, laulu * Tripp Underwood - bassokitara, laulu * Scott Unseen - kitara, laulu * Pat Melzard - rummut * Jonny - kitara, laulu === Entiset jäsenet === * Paul Russo - laulu, kitara, rummut, basso (1995-2003) * Brian Riley - kitara, laulu (1997-1999) * Ambrose Nzams - basso (1993) * Marc Carlson - laulu (1993-1995) * Brad Logan == Julkaisut == === Studioalbumit === *Lower Class Crucifixion (1997) (julkaisija VML Records, uudelleenjulkaisija A-F Records 1998) *So This Is Freedom (1999) (A-F Records) *The Anger & The Truth (2001) (BYO Records) *Explode (2003) (BYO Records) *State of Discontent (2005) (Hellcat Records) *Internal Salvation (2007) (Hellcat Records) === Kokoelmalevyt === * Totally Unseen: The Best Of The Unseen (2000) (Step-1 Records) * The Complete Singles Collection 1994-2000 (2002) (Punkcore Records) === Vinyylilevyt === * Too Young To Know... Too Reckless To Care (1995) (Rodent Popsicle Records) * Protect And Serve (1996) (VML records) * Raise Your Finger Raise Your Fist (1996) (VML records) * Tom and BootBoys Split (1998) (Pogo 77 records) * Boston's Finest - Split with Toxic Narcotic (1998) (ADD/Rodent popsicle records) == Aiheesta muualla == * The Unseen MySpace-sivustolla Luokka:Yhdysvaltalaiset punkyhtyeet
Jorma Napola

Jorma Napola (4. helmikuuta 1914 Helsinki – 25. huhtikuuta 2000 Espoo) oli suomalainen kuvataiteilija ja dekkarikirjailija. Napola toimi Ilta-Sanomien kuvataidearvostelijana ja vapaana taiteilijana sekä kuvanveiston että maalaustaiteen parissa. Lisäksi Napola kirjoitti Kansa taisteli -lehteen. Kirjailijana Jorma Napola saavutti julkisuutta voittamalla WSOY:n salapoliisiromaanikilpailun vuonna 1962 romaanillaan Ruuvikierre. Hänen toinen romaaninsa Ministeri on murhattu täydensi hänen kaksoisvoittonsa WSOY:n kilpailussa, jonka pääpalkinto oli miljoona markkaa ja johon osallistui yli 130 romaania. Voittoisa romaani julkaistiin vuonna 1962 ja toiseksi tullut Ministeri on murhattu vuonna 1981. Ruuvikierrettä on myyty yli 20000 kappaletta. Luokka:Suomalaiset rikoskirjailijat Luokka:Suomalaiset taidekriitikot Luokka:Vuonna 1914 syntyneet Luokka:Vuonna 2000 kuolleet
Luettelo englantilaisista käsipallojoukkueista

Tämä on luettelo englantilaisista käsipallojoukkueista == Pohjoinen liiga (miehet) == *Bolton *Leeds Met *Liverpool *Manchester SMH *Manchester University *Nottingham University *Wirral == Eteläinen liiga (miehet) == *Cambridge *Great Dane *Oxford University *Ruislip Eagles *Southampton University == Seniorimiesten liiga == *Brunel University *Cranfield University *Heathrow *Olympia == Naisten liiga == *Great Dane *Liverpool *Manchester University *Nottingham University *Ruislip Eagles *Southampton/Oxford University *Tryst Handball Club *Wirral Englantilaiset käsipallojoukkueet
Tykkimies

Tykkimies on sotilasarvo Suomen Puolustusvoimissa. Tykkimies on alin miehistön sotilasarvo tykistö-aselajissa ja ilmatorjunnassa. Se vastaa jalkaväen jääkäriä. Merivoimissa rannikkojoukoissa (ns. vihreä linja) kaikki miehistöön kuuluvat ovat tykkimiehiä tai korpraaleja koulutushaarastaan riippumatta. Aiemmin Suomessa oli käytössä sotilasarvo "sotamies", jota käytettiin sekä tykistössä että jalkaväessä. Osa tykkimiehistä koulutetaan erikseen tykkien käsittelyyn, tuliasemamiehiksi, joka on tykistön yksi koulutushaara. Tykkimiehiksi kutsutaan usein myös kaikkia kenttätykistössä palvelevia ja palvelleita sotilasarvoon katsomatta. Vastaavasti rannikkotykistössä palvelleita voidaan kutsua rannikkotykkimiehiksi ja ilmatorjuntatykistössä palvelleita ilmatorjuntamiehiksi. ==Katso myös== *Museo Militaria Luokka:Sotilasarvot
Tetraedriluku

Tetraedriluku on positiivinen kokonaisluku, joka on muotoa \frac{n(n + 1)(n + 2)}{6}, jossa n on positiivinen kokonaisluku.Tetrahedral Number – Wolfram MathWorld Esimerkiksi 10 on tetraedriluku, koska \frac{3(3 + 1)(3 + 2)}{6} = 10. Tetraedriluvut kuuluvat kuviolukuihin ja saavat nimensä siitä, että niiden osoittamasta määrästä pisteitä voidaan muodostaa tetraedrin muotoinen kappale. Tetraedriluku on yhtä kuin kolmiopyramidiluku, eli n:s tetraedriluku on n:n ensimmäisen kolmioluvun summa: esim. 1+3+6+10+15 = 35. Ensimmäiset kymmenen tetraedrilukua ovat 1, 4, 10, 20, 35, 56, 84, 120, 165 ja 220. Tetraedriluvut löytyvät Pascalin kolmiosta; ne ovat binomikertoimet T_n={n+2\choose3}. Ainoat tetraedriluvut, jotka ovat myös kolmiolukuja, ovat 1, 10, 120, 1540 ja 7140. Ainoat tetraedriluvut, jotka ovat myös neliölukuja, ovat 1, 4 ja 19 600. On väitetty, että jokainen luonnollinen luku voitaisiin muodostaa enintään viiden tetraedriluvun summana.Pollock's Conjecture – Wolfram MathWorld == Lähteet == Luokka:Kuvioluvut Luokka:Lukujonot